જવેલર્સના જણાવ્યા પ્રમાણે સરકારે પાનકાર્ડની અમલવારી કરતાં જવેલરી કારોબારને અસર થઇ છે. ગ્રામ્ય વિસ્તારમાંથી આવતા મોટા ભાગના ગ્રાહકો પાસે પાનકાર્ડ ન હોવાના કારણે જવેલરી ખરીદી વખતે મુશ્કેલી અનુભવવી પડે છે અને તેના કારણે જવેલરીના કારોબારને નકારાત્મક અસર થઇ છે. જેના વિરોધમાં આવતી કાલે હોલસેલર્સ, રિટેલર્સ સહિતના તમામ જવેલરી મેન્યુફેકચર્સ હડતાળ પાડશે. આ અંગે અમદાવાદ જવેલર્સ એસોસિયેશનના પ્રેસિડેન્ટ રોહિત ચોકસીએ જણાવ્યું કે સરકારની પાનકાર્ડની નીતિ સામે જવેલર્સનો આક્રોશ છે, જેના કારણે આવતી કાલે જવેલર્સ હડતાળ પાડશે.